31. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 9768/1-109029 της 15/21 Απρ.  1977 (ΦΕΚ Β΄ 391) Περί καθιερώσεως νέου τύπου δελτίων αφίξεως και αναχωρήσεως των εισερχομένων και εξερχομένων εκ της χώρας ημεδαπών και αλλοδαπών. Έχοντες υπ’ όψει: 1.Την διάταξιν του άρθρ. 2 του Ν.Δ. 3/1973 «περί μετονομασίας της παρά τω Υπουργείω Δημοσίας Τάξεως, Γενικής Διευθύνσεως Εθνικής Ασφαλείας, καθορισμού των αρμοδιοτήτων αυτής, οργανώσεως και λειτουργίας της». 2.Την διάταξιν του άρθρ. 18 του Νόμ. 4310/1929, «περί εγκαταστάσεως και κινήσεως αλλοδαπών εν Ελλάδι κλπ.». 3.Την από 7.4.1977 εισήγησιν ΥΠ.Ε.Α., αποφασίζομεν: Τύπος Δελτίου Εισερχομένων – Εξερχομένων Ημεδαπών και Αλλοδαπών Άρθρ.1.-Τα χρησιμοποιούμενα, εφεξής, δελτία αφίξεως (εισόδου) εις Ελλάδα και αναχωρήσεως (εξόδου) εξ αυτής ημεδαπών και αλλοδαπών, διαλαμβάνουν εις την Ελληνικήν και μίαν ή περισσοτέρας ξένας γλώσσας, τας κάτωθι ενδείξεις: α)Δελτία αφίξεως (εισόδου). «ΔΕΛΤΙΟΝ ΑΦΙΞΕΩΣ» 1.Επώνυμον 2.Όνομα. 3.Όνομα Πατρός ή συζύγου 4.Έτος γεννήσεως 5.Υπηκοότης 6.Χώρα προελεύσεως β)Δελτία αναχωρήσεως (εξόδου) «ΔΕΛΤΊΟΝ ΑΝΑΧΩΡΗΣΕΩΣ» 1.Επώνυμον. 2.Όνομα. 3.Όνομα πατρός ή συζύγου 4.Έτος γεννήσεως 5.Υπηκοότης 6.Χώρα προορισμού. Υπόχρεοι προς συμπλήρωσιν των δελτίων Άρθρ.2.-1.Άπαντες οι εισερχόμενοι εις Ελλάδα και οι εξερχόμενοι εξ αυτής, υποχρεούνται εις την συμπλήρωσιν των υπό των Υπηρεσιών Ελέγχου Διαβατηρίων παραδιδομένων εις αυτούς δελτίων αφίξεως ή αναχωρήσεως αναλόγως. 2.Τα κατά τα ανωτέρω συμπληρούμενα δελτία, παραδίδονται, μετά των ταξιδιωτικών εγγράφων, εις τον αρμόδιον της Υπηρεσίας Ελέγχου Διαβατηρίων, προς έλεγχον και σφράγισιν. Έλληνες Υπήκοοι Ταξιδεύοντες δι’ οικογενειακού Διαβατηρίου προς Τουρισμόν Άρθρ.3.-Μέλη της οικογενείας Έλληνος υπηκόου, συνταξιδεύοντα μετ’ αυτού δι’ οικογενειακού διαβατηρίου, προς τουρισμόν, αναγράφονται, αριθμητικώς εις το δελτίον αφίξεως ή αναχωρήσεως του αρχηγού της οικογενείας των. Αλλοδαποί ταξιδεύοντες δια δελτίου ταυτότητος Άρθρ.4.-1.Δι’ αλλοδαπούς εισερχόμενους εν Ελλάδι επί τη βάσει του δελτίου ταυτότητός των, επί του οποίου, ελλείψει χώρου, δεν είναι δυνατόν να τεθή η σφραγίς εισόδου, θα σφραγίζεται εν ιδιαίτερον φύλλον χάρτου, κάτωθι δε της σφραγίδος, θα τίθεται ο αριθμός του δελτίου ταυτότητος. 2.Οι αλλοδαποί της κατηγορίας αυτής, υποχρεούνται, όπως κατά την αναχώρησίν των εξ Ελλάδος παραδίδουν εις τον αρμόδιον της Υπηρεσίας Ελέγχου Διαβατηρίων το κατά τα ανωτέρω σφραγισθέν εις την είσοδόν των φύλλον χάρτου. 3.Περί της προμνησθείσης υποχρεώσεως των ταξιδευόντων δια δελτίου ταυτότητος αλλοδαπών θα υφίσταται ξενόγλωσσος έντυπος οδηγία, επί της μιας όψεως του χορηγουμένου εις τούτους κατά την είσοδόν των φύλλον χάρτου. 4.Οι ως άνω αλλοδαποί, θα συντάσσουν, κανονικώς, ως και οι λοιποί κάτοχοι διαβατηρίων αλλοδαποί, δελτία αφίξεως εις Ελλάδα και αναχωρήσεως εξ αυτής. Συγκέντρωσις και Αποστολή Δελτίων ΑφίξεωςΑναχωρήσεως Ημεδαπών και Αλλοδαπών Άρθρ.5.-Αι Υπηρεσίαι Ελέγχου Διαβατηρίων συγκεντρώνουσαι τα ανωτέρω δελτία αφίξεως εις Ελλάδα και αναχωρήσεως εξ αυτής ημεδαπών και αλλοδαπών, θα αποστέλλουν ταύτα εις ΥΠ.Ε.Α.. Καταργούμεναι Διατάξεις Άρθρ.6.-Η υπ’ αριθ. 7329Φ13/1 από 14.7.1967 ημετέρα και η τροποποιητική ταύτης υπ’ αριθ. 8783Φ13/1 από 9.8.1968 ομοία ημών, ως και πάσα ετέρα απόφασις αντικειμένη εις την παρούσαν καταργούνται. Η παρούσα δημοσιευθήτω δια της Εφημερίδος της Κυβερνήσεως. Περιπτώσεις απαγορεύσεως εξόδου λόγω χρεών βλ. εν Νόμ 395/1976, τόμ.25Α σελ. 214, 201. (Αντί για τη σελ. 324,11 (α) Σελ.324,11 (β) Τεύχος 1174-Σελ.73 